Maca s wudem unṣib yebda-d deg iseggasen n 20 deg tmurt n lezzayer akked bab umezgun azzayri meḥy ddin bacṭarzi d tarebat-is n ierbawalen ammur ameqqran deg-s d leqbayel seg-sen :Cix nurdinne , Muḥamed Ḥilmi d wiyaḍ , dɣa yeweḍ-d ɣer tmurt n leqbayel deg iseggasen n 40 yennarna s tedwilin n warrac imecṭaḥ id yetteddayen deg rradyu mbad yuɣal seddayen-d tifluɣin deg drus n wakkud , Muḥamed Ḥilmi id yeskcmen amezgun ɣer yidles-nneɣ s tsuqilt n tmezgunt id-yewwi ɣer Becṭarzi ɣer teqbaylit isemma-as (si meẓyan) ɣef usayes 1952,deg lawan n traḍ n lezzayer amezgun yella d assaɣ icarken gar uɣref akkud wid id yezzuzuren tikta n tlelli akked asaki ɣef wayen ilaq ad yilin d abrid n tmusni ɣef waya fransa taḥrem agdud-a ad yurar amezgun, mbad ttunfan irgazen n umezgun seg tmurt ɣer tunes d fransa ,timunent n tmmurt lezzayer ur d terni ara ayen yelhan i umezgun aqbayli yuɣal ɣer w ansi id yekka seg tazwara imi yettuḥarem fell-as ad yesenfali ɣef yiman-is d yidles-is akked tmagit-is adabu yesfeḍ ayen yellan d anasli yegzem akk lexyuḍ yellan aked temaziɣt neɣ ayen ixulfen tarabt yellan d tutlayt n ddine lislam ula d amezgun , imura mi unagen ɣer lɣerba snulfan-d yal wa s wudem id-yefka d ayen i asen-yefkan tagnit ad snernin tawesit-a am wakken ilaq ad tili , tbezaq s kra yellan n usnulfu d umsassa ladɣa Muḥya s wudem unṣib yecṛeḍ isem-is deg umezgun aqbayli ɣas yemmut yedder s ugerruj id yeǧǧa deg tsekla tamaziɣt mbla amezgun ahat ayen yeǧǧan tawesit-a ad tennerni d afrayen n zaf akked lḥqed i yecel udabu deg ulawen-nsen mi yesexsi tirgit yettiriqen d tamaziɣt dɣa senfalin-t-id akken ilaq yessaweḍ-itt ɣer tegraɣlanit ,maca deffir n temettant n Muḥya yebda ixessi cwiṭ cwiṭ 66